**LIETUVOS RESPUBLIKOS AMBASADOS ITALIJOS RESPUBLIKOJE**

**AKTUALIOS EKONOMINĖS INFORMACIJOS SUVESTINĖ**

2024 m. vasario mėn.

| Data | Pateikiamos informacijos apibendrinimas | Informacijos šaltinis | Pastabos |
| --- | --- | --- | --- |
| **Lietuvos verslo plėtrai aktuali informacija** | | | |
| 2024-02-28 | Šveicarijos telekomunikacijų bendrovė „Swisscom“, kuri IT vykdo veiklą su „Fastweb“, yra pasirengusi įsigyti telekomunikacijų įmonę „Vodafone Italia“ už 8 mlrd. eurų. Vyksta išskirtinės derybos su „Vodafone“ dėl 100 proc. „Vodafone Italia“ akcijų perėmimo grynaisiais pinigais, tikslas sujungti ją su „Fastweb“. | <https://www.ansa.it/sito/notizie/topnews/2024/02/28/swisscom-pronta-a-comprare-vodafone-italia-per-8-miliardi_28c2ab47-640c-4862-9922-1f0316ab3701.html> |  |
| 2024-09-25,26 | 2024 m. rugsėjo 25-26 d. „Allianz Mico Milan“ (Milane) vyks tarptautinė eksporto mugė „Go International 2024“. | <https://www.aicebiz.com/it/associazioni/categoria/aice/it/go-international/> |  |
| 2024-02-22 | ES Pinigų plovimo ir terorizmo finansavimo prevencijos agentūros (AMLA) biuras įsikurs Frankurte. Roma ir Vilnius pasidalino trečia ir ketvirta vieta. Vokietijos politinis svoris buvo lemiamas. | <https://www.ilsole24ore.com/art/antiriciclaggio-francoforte-sede-nuova-agenzia-ue-AFlvgpoC> |  |
| 2024-02-14 | „EssilorLuxottica“ - IT ir FR tarptautinės bendrovės 2023 m. grynasis pelnas siekė 2,9 mlrd. eurų. O generaliniu direktoriumi ir prezidentu bus pakartotinai patvirtintas F. Milleri. | <https://finanza.repubblica.it/Pages/News/Item.aspx?ID=183_2024-02-14_TLB> |  |
| 2024-02-14 | 2023 m „Ferrero international“ apyvarta išaugo 20,7 proc. iki 17 mlrd. Siekdama neatsilikti nuo didėjančios „Ferrero“ produktų paklausos, kompanija iš viso investavo 811 mln. eurų į nekilnojamąjį turtą, įrenginius ir įrangą IT, JAV, DE ir ES. | <https://www.corriere.it/economia/consumi/24_febbraio_14/ferrero-fatturato-a-17-miliardi-la-spinta-della-nutella-prodotto-il-20-in-piu-a-livello-mondiale-0dfe0623-cf48-42fe-a8a6-6720e3209xlk.shtml> |  |
| 2024-02-06 | EK atšaukė teisės akto pasiūlymą dėl pesticidų. Dabartinė IT Vyriausybė tai laiko pergale, nes nuo pat savo kadencijos pradžios siekė nubrėžti kitokį kelią nei iki šiol ir suderinti žemės ūkio gamybą, pagarbą darbui ir aplinkos tvarumą. | <https://www.ansa.it/sito/notizie/topnews/2024/02/06/meloni-la-vittoria-in-ue-sui-pesticidi-e-anche-italiana_de4b156d-ae26-484e-9c16-421116cd23b5.html> |  |
| 2024-02-05 | JAV ir Čekijos susitarimas dėl 24 orlaivių: Italijos Novaros gamykla yra vienintelis Europoje gamybos ir techninės priežiūros centras. Čekija įsigys Cameri mieste (Novaros provincija) pagamintus F-35 orlaivius. | <https://www.lastampa.it/novara/2024/02/05/news/praga_acquista_gli_f-35_prodotti_a_cameri_al_via_lassemblaggio_dei_primi_12_velivoli-14045357/#:~:text=Praga%20acquista%20gli%20F%2D35,assemblaggio%20dei%20primi%2012%20velivoli&text=CAMERI%20%E2%80%93%20Leona> |  |
| **Lietuvos turizmo sektoriui aktuali informacija** | | | |
| 2024-02-24 | IT turizmo pramonė ruošiasi sezono pradžiai, nes vėl pradedama sezoninė veikla ir laukiama milijonų turistų iš užsienio. Turizmo įmonės ieško apie 246 000 darbuotojų, o maitinimo sektoriuje tikimasi įdarbinti daugiau kaip 172 000 darbuotojų, t. y. 13 proc. daugiau nei praėjusiais metais. | <https://www.ilsole24ore.com/art/l-industria-turismo-si-prepara-stagione-2024-e-ricerca-246mila-lavoratori-AFUdbTpC> |  |
| 2024-02-20 | 2023 m. IT turizmas augo labiau šiaurėje nei pietuose, tačiau Kampanijos regionas buvo pietinio regiono pagrindinis traukos centras. IT užfiksuota apie 431 mln. apsilankymų, t. y. 4,6 proc. daugiau nei 2022 m. Pietų Italijoje šis pokytis yra mažesnis (+2,5 proc.) nei šalies mastu. | <https://www.ilsole24ore.com/art/turismo-cresce-2023-ma-sud-25percento-meno-che-paese-46percento-AFMukEmC> |  |
| 2024-02-07 | Portugalijos skrydžių bendrovė „Tap Air Portugal” (TAP) pirmą kartą peržengė milijono keleivių ribą Italijos maršrutais (+31,8 proc., palyginti su 2022 m.). IT yra TAP 2024 m. plėtros Europoje planų centre. Vasarą į Romą bus pridėtas kasdienis skrydis į Lisaboną, iš viso 35 savaitiniai skrydžiai, o į Florenciją - nuo aštuonių iki dešimties savaitinių skrydžių. Nuo kovo 31 d. taip pat bus atnaujinti aštuoni savaitiniai skrydžiai iš Neapolio į Portugalijos sostinę. | <https://www.guidaviaggi.it/2024/02/07/tap-air-portugal-italia-centro-programmi-crescita/> |  |
| 2004-02-01 | *Centro Studi Turistici* (Turizmo tyrimų centro) „Assoturismo Confesercenti“ duomenimis, apgyvendinimo įstaigose apsilankė 445,3 mln. turistų, t. y. 8,1 proc. daugiau nei praėjusiais metais. | <https://www.ilsole24ore.com/art/turismo-ritorno-stranieri-traina-presenze-2023-oltre-445-milioni-AFNVBODC> |  |
| **Bendradarbiavimui MTEPI[[1]](#footnote-1) srityse aktuali informacija** | | | |
| 2024-02-28 | Italijoje auga verslas susijęs su dronais ir pažangiomis oro judumo sistemomis, jis siekia 145 mln. ir palyginti su 2022 m. padidėjo +23 proc.. | <https://www.ilsole24ore.com/sez/economia> |  |
| 2024-02-19 | Šveicarijos bendrovės „IqAir“ atliktas taršos tyrimas, kuriame Milanas buvo įvertintas kaip Čengdu Kinijoje ir Daka Bangladeše, aplenkdamas net Delį. Bendrovės teigimu, *Po* upės slėnį dvelkia milžiniškas smogo debesis, kuriame yra smulkiausių dulkių dalelių, kenkiančių sveikatai. | <https://www.repubblica.it/green-and-blue/2024/02/19/news/inquinamento_smog_milano_crisi_climatica-422164160/> |  |
| 2024-02-09 | IT URM pristatė naują inovatyvią priemonę - virtualų asistentą „Chatbot“, skirtą pagerinti užsienyje gyvenančių italų ir viešojo administravimo institucijų ryšius. Virtualus asistentas padės IT piliečiams, gyvenantiems IT ir užsienyje, orientuotis visose diplomatinio ir konsulinio tinklo teikiamose paslaugose. Informacij teikiama keliomis kalbomis, įskaitant italų, anglų, prancūzų, vokiečių, ispanų, ispanų ir portugalų. | <https://www.wired.it/article/ministero-degli-esteri-chatbot-servizi/> |  |
| 2024-02-06 | Florencijos Santa Maria Novella stotyje buvo įkurta nauja mokslinių tyrimų laboratorija, kurioje naudojami *Big Data* ir *DI*, analizuoti judumą tvariu ir saugiu būdu. Projektas *Mobility Holistic Research-More* yra Florencijos universiteto, geležinkelių ir Europos universitetų instituto (Eui) bendradarbiavimo rezultatas ir truks trejus metus. | <https://formiche.net/2024/02/big-data-laboratorio-targato-fs-ferraris/> |  |
| 2024-02-02 | Milano politechnikos mokyklos vadybos fakulteto dirbtinis intelektas (DI) observatorijos tyrimo rezultatų duomenimis, 2023 m. Italijos DI išaugo 52 proc. ir pasiekė 760 mln. eurų. Po 10 metų naujos technologijos galėtų atlikti 3,8 mln. žmonių darbą. Šešios iš dešimties didžiųjų IT bendrovių jau pradėjo įgyvendinti tam tikrus DI projektus. | <https://finanza.lastampa.it/News/2024/02/02/intelligenza-artificiale-boom-del-mercato-in-italia-+52percento-/MTlfMjAyNC0wMi0wMl9UTEI#:~:text=Crescita%20decisamente%20importante%20per%20il,3%2C8%20milioni%20di%20persone.> |  |
| **Finansų sektoriui aktuali informacija** | | | |
| 2024-02-26 | IT Ekonomikos ir finansų ministerija pranešė, apie trečią obligacijų emisiją „BTP Valore“, kuri bus platinama vasario 26 d., iki kovo 1 d. BTP Valore, skirta tik smulkiesiems indėlininkams. | <https://www.mef.gov.it/ufficio-stampa/comunicati/2024/BTP-Valore-dal-1-al-3-anno-tassi-minimi-garantiti-al-3.25-dal-4-al-6-anno-al-4/> |  |
| 2024-02-24 | Iki 2023 m. pabaigos IT panaudojo 45,65 mlrd. eurų iš 102,5 mlrd. eurų, kuriuos ES skyrė Nacionalinio atsparumo ir atkūrimo plano įgyvendinimui (Pnrr). Skaičiavimai rodo, kad praėjusiais metais valdžios sektoriaus išlaidos sudarė 21,1 mlrd. eurų, o ne 40,9 mlrd. eurų, kaip buvo numatyta „Nadef 2022“ (Atnaujinta ekonominių ir finansinių dokumentų pažyma) programoje. Su šeštąja išmokos dalimi 2024 m. yra susiję 39 tikslai, kurie sudaro 9,6 mlrd. eurų, o su septintąja išmokos dalimi, kuri sudarys 19,6 mlrd. eurų, yra susiję 74 tikslai ir uždaviniai. | <https://www.lastampa.it/economia/2024/02/24/news/pnrr_ecco_a_chi_sono_andati_4565_miliardi_di_euro_su_1025_erogati_i_ministeri_piu_ricchi_e_quelli_che_hanno_speso_di_p-14096072/#:~:text=Alla%20fine%20del%202023%20l,5%20erogati%20dall%27Unione%20europea.> |  |
| 2024-02-17 | *ABI* (Associazione Bancaria Italiana) sausio mėn. ataskaita rodo, kad paskolų verslui palūkanų normos sumažėjo - nuo 5,46 iki 5,39 proc. (po 5,59 proc lapkričio mėn.). Mažėjo ir būsto paskolos - nuo 4,42 proc. gruodį iki 3,99 proc. sausį. Naujų terminuotųjų indėlių palūkanų norma 2024 m. sausio mėn. padidėjo iki 3,83 proc. | <https://www.ilsole24ore.com/art/prestiti-gennaio-tassi-giu-anche-le-imprese-mutui-sotto-4percento-AFwvK0kC> |  |
| 2024-02-11 | Italijos mokesčių tarnyba (L’agenzia delle Entrate) 2023 metais mokesčių mokėtojams grąžino 22,4 mlrd. eurų ir įvykdė 3,4 milijonus užklausų, o tai yra virš 2,4 mlrd. daugiau nei per COVID sveikatos ir finansinės krizės laikotarpio metus. | <https://www.ilsole24ore.com/art/fisco-rimborsi-record-e-entrate-tagliano-ancora-tempi-istruzioni-l-uso-AFUyN9fC> |  |
| 2024-02-09 | ECB naujausiame ekonomikos biuletenyje paskelbė, kad beveik 10 proc. IT ir DE įmonių gresia bankrotas. Viena iš priežasčių - didelės palūkanų normos, taigi ir didesni finansavimo kaštai. IT ir DE įmonės susiduria su sunkumais grąžinti paskolas. IT Centrinio finansinės rizikos centro (Crif) duomenimis, vien Italijoje per pirmuosius devynis 2023 m. mėnesius bankrutavo 5 468 įmonės. | <https://www.lastampa.it/economia/2024/02/09/news/allarme_della_bce_imprese_fragili-14056280/> |  |
| 2024-02-08 | Dėl *ECB* sprendimų (palūkanų normų padidinimo) Italijos bankai 2023 m. baigė su rekordiniu pelnu. *Banca Intesa* ir *Unicredit* 2023 m. buvo geriausi visų laikų metai. Netgi *Monte dei Paschi* bankas po kelerių metų sunkumų grįžo prie pelningumo. *Unicredit* bankas paskelbė 8,6 mlrd. grynojo pelno, t. y. daugiau kaip 50 proc. palyginti 2022 m. *Banca Intesa* pelnas buvo 7,7 mlrd. eurų, t. y. 76 proc. didesnis nei 2022 m. | <https://www.fanpage.it/politica/i-conti-delle-banche-smentiscono-meloni-i-profitti-record-vanno-agli-azionisti-i-prestiti-calano/> |  |
| 2024-02-07 | EK teisės akto dėl pesticidų mažinimo atšaukimas yra pirmas žingsnis, tačiau IT ūkininkų protestai nesibaigia, nors IT premjerė G. Meloni teigė, kad EK sprendimas taip pat yra Italijos pergalė. IT Vyriausybė siekia surasti 200 mln. eurų, kad galėtų spręsti tokius klausimus kaip *Irpef* (gyventojų pajamų mokestis) lengvatų žemdirbių pajamoms pratęsimas, mokesčių lengvatos kurui ir mokesčių mažinimas jaunesniems nei 40 metų ūkininkams. | <https://www.corriere.it/politica/24_febbraio_07/trattori-proteste-governo-cerca-fondi-sconto-sull-irpef-caro-gasolio-contadini-divisi-roma-96f48470-c583-11ee-8082-dfab544f2af4.shtml> |  |
| 2024-02-05 | IT mokesčių tarnyba (*Agenzia della entrate*) paskelbė, kad Italija kovoje su mokesčių slėpimu 2023 m. pasiekė rekordinius rezultatus ir buvo susigrąžinta 31 mlrd. eurų nesumokėtų mokesčių. | <https://www.huffingtonpost.it/economia/2024/02/05/news/fisco-15034009/> |  |
| 2024-02-04 | Nuo vasario mėn. pradėta taikyti budžeto įstatyme numatyta priemoka (dirbančioms) motinoms Didžiausia išmoka kiekvieną mėnesį sieks 250 eurų., skirta dirbančioms motinoms, auginančioms ne mažiau kaip du vaikus. | <https://www.repubblica.it/economia/2024/02/02/news/bonus_mamme_2024_requisiti_e_come_richiederlo-422039610/#:~:text=Si%20tratta%20dell%27esonero%20contributivo,versata%20raggiunga%20superi%20questa%20soglia.> |  |
| **Energetikos sektoriui aktuali informacija** | | | |
| 2024-02-28 | Sicilijoje bus pastatyta viena didžiausių IT fotovoltinė jėgainė. Ispanijos bendrovė „Iberdrola“ pasirašė sutartį su „IB Vogt” dėl 245 MW galios fotovoltinio gamyklos statybos. Iki 2025 m. „Iberdrola” tikisi turėti 400 MW įrengtąją galią. Darbai prasidės jau kovo mėn. | <https://www.ilsole24ore.com/art/iberdrola-parco-fotovoltaico-245-mw-sicilia-AF00RJsC?refresh_ce> |  |
| 2024-02-27 | IT bendrovė „Prysmian” laimėjo 1,9 mlrd. eurų vertės užsakymą tiekti povandeninius kabelius konsorciumui „Viking Link”, kuris nuties elektros jungtį tarp Jungtinės Karalystės ir Danijos. | <https://www.ilsole24ore.com/art/prysmian-commessa-19-miliardi-il-regno-unito-AFHoM2rC> |  |
| 2024-02-12 | Moratti šeima pasirašė susitarimą parduoti 35 proc. kontrolinį akcijų paketą bendrovės „Saras“ (1962 m. Angelo Moratti įkurta naftos perdirbimo bendrovė), Šveicarijos ir Nyderlandų naftos koncernui „Vitol”. Baigiasi kompanijos, kuri ilgainiui buvo trečia pagal dydį IT naftos bendrovė ir viena didžiausių šalies pramonės įmonių, pirmoji Sardinijoje, era. | <https://www.corriere.it/economia/finanza/24_febbraio_12/saras-finisce-l-era-moratti-il-timone-passa-a-vitol-cessione-da-1-7-miliardi-caa0b428-73ec-41d6-bd23-e0c7d3fbexlk.shtml?refresh_ce> |  |
| 2024-02-06 | Aplinkos ministerija patvirtino Adrijos jungties – *Terna* kompanijos povandeninės 250 km elektros linijos, kuri sujungs Markės ir Abrucų regionus - statybą. *Terna* į infrastruktūra investuos apie 1,3 mlrd. eurų, padidins nacionalinio perdavimo tinklo saugumą ir atsparumą, padės siekti nustatytų tikslų ir patvirtins IT, kaip Europos ir Viduržemio jūros regiono energetikos centro, vaidmenį. | <https://formiche.net/2024/02/italia-avanza-infrastrutture-governo-adriatic-link-di-terna/> |  |
| 2024-02-05 | Vyriausybė pasirašė bendrovės „Invitalia” parengtą plėtros sutartį dėl 89,5 mln. eurų lėšų skyrimo iš IT Nacionalinio atsparumo ir atsigavimo plano (Pnrr) „Enel Green Power” fotovoltinių elementų gamyklos „Gigafactory” plėtros projektui. | <https://www.rinnovabili.it/energia/fotovoltaico/gigafactory-enel-governo-firma-contratto-89-mln/> |  |
| 2024-02-01 | Patvirtintas energetikos dekretas, kuriame numatomos įvairios energetinio saugumo, atsinaujinančiųjų energijos šaltinių plėtros priemonės ir kitos nuostatos, susijusios su po potrynių nukentėjusių teritorijų atstatymu. Dekrete numatomi supaprastinimai ir paskatos fotovoltinei energetikai bei svarbi parama įmonėms, kurios naudoja daug energijos. Taip pat numatomos nuostatos dėl branduolinės energijos. | <https://finanza.lastampa.it/News/2024/01/31/decreto-energia-e-legge-tutte-le-disposizioni-per-la-transizione-energetica/MjAzXzIwMjQtMDEtMzFfVExC> |  |
| **Transporto sektoriui aktuali informacija** | | | |
| 2024-02-29 | Vyriausybė Romos - Peskaros geležinkeliui skyrė 720 mln. eurų. Darbai laikomi strategiškai svarbiais siekiant sumažinti infrastruktūros atotrūkį tarp Tirėnų ir Adrijos jūrų bei pagerinti transporto infrastrutūrą pietinėje IT dalyje. | <https://roma.corriere.it/notizie/cronaca/24_febbraio_29/per-la-ferrovia-roma-pescara-720-milioni-dal-governo-la-premier-meloni-opera-di-rilevanza-strategica-f48093df-2709-4dde-9c05-8b061be0fxlk.shtml> |  |
| 2024-02-28 | Meloni Vyriausybė toliau tęsia derybas su JAV TESLA elektromobilių gamintoju dėl investicijų IT. | <https://www.corriere.it/economia/aziende/24_febbraio_28/auto-il-governo-corteggia-tesla-come-secondo-produttore-in-italia-dopo-il-no-a-musk-in-germania-b44da2cd-de51-4605-a89f-f88435becxlk.shtml> |  |
| 2024-02-28 | EK leido „Msc Mediterranean Shipping Company“ (Šveicarija) ir JAV fondui „Global Investments“ įsigyti bendrovę „Italo“ ("Nuovo Trasporto Viaggiatori"). Šis sandoris susijęs su IT greitojo keleivių vežimo geležinkeliais rinka, taip pat kelionių agentūrų ir keleivių vežimo keltais ar kruiziniais laivais jūrų transportu veikla. EK priėjo išvados, kad siūloma investicija nekels susirūpinimo dėl konkurencijos. | <https://www.ilsole24ore.com/art/italo-ok-ue-all-acquisizione-parte-msc-e-gip-iii-AFOAVtsC> |  |
| 2024-02-27 | Meloni Vyriausybė domisi Kinijos elektromobilių gamintoju *BYD*. Siekiama pritraukti gamintoją į IT po to, kai „Stellantis“ pranešė apie galimybę perkelti dalį savo gamybos į pigesnių kaštų šalis. Tai Ženevos automobilių parodoje patvirtino BYD bendrovės Europos padalinio GD M. Shu. Antros gamyklos Europoje poreikis priklausys nuo BYD pardavimų, kuri daro didelę pažangą. | <https://www.wallstreetitalia.com/auto-elettriche-il-governo-meloni-corteggia-la-cinese-byd/?utm_source=newsletter&utm_medium=email&utm_campaign=Newsletter:%20Wall%20Street%20Italia&utm_content=auto-elettriche-il-governo-meloni-corteggia-la-cinese-byd&utm_e> |  |
| 2024-02-26 | LT geležinkelių bendrovė „Ltg Cargo“ pradėjo teikti naują konteinerių vežimo paslaugą tarp Lietuvos ir Lenkijos - traukiniai kursuos tarp terminalų Kaune ir Slawkuve. Slawkowas yra svarbus transporto mazgas, iš kurio galima susisiekti su keliomis kryptimis Europoje. Iš šio terminalo reguliariai išvyksta traukiniai į tokias svarbias vietas kaip Švarcheidė Vokietijoje, Maddaloni Italijoje, Koperis Slovėnijoje ir Gdanskas Lenkijoje. | <https://www.trasportoeuropa.it/notizie/ferrovia/ltg-cargo-avvia-treno-container-sulla-linea-baltica/> |  |
| 2024-02-17 | Įmonių ir „Made in Italy“ ministras A. Urso teigė, kad neseniai patvirtintame pagrindų įstatyme buvo įvestas laivybos sektoriaus taisyklių paketas: 3 mln. eurų skirti endoterminių jūrinių variklių išmetimui į metalo laužą ir elektrinių privairavimo variklių įsigijimui, laivybos licencijos naujiems laivams išdavimo terminas sutrumpintas iki 7 dienų, taip pat supaprastintas laivų, skirtų plaukioti toliau nei 12 mylių nuo kranto, registravimas. | <https://www.linkedin.com/posts/adolfo-urso_madeinitaly-nautica-activity-7164521791762096129-LZ79?utm_source=share&utm_medium=member_ios> |  |
| 2024-02-17 | Elektromobilių skaičius 2023 m. sausio-lapkričio mėn. išaugo 45 proc., o įkrovimo punktų – 38 proc. Tačiau šis padidėjimas nesumažina atotrūkio nuo Europos, kur 2023 m. elektra varomų transporto priemonių rinkos dalis siekė 14,6proc., o Italijoje tik 4,2 proc.. Nacionalinio atsparumo ir atsigavimo plano (Pnrr) tikslas – iki 2026 m. birželio mėn. įrengti per 21 tūkstantį greitojo įkrovimo taškų (7500 greitkeliuose ir 13000 miestų centruose), už 741 mln. | <https://www.ilsole24ore.com/art/auto-elettrica-perche-l-italia-e-ultimi-posti-europa-AFoqGgjC> |  |
| 2024-02-15 | 2023 metais „Stellantis“ grynosios pajamos siekė 189,5 mlrd. eurų (+6 proc.). Grynasis pelnas išaugo 11 proc. iki 18,6 mlrd. 2023 m. | <https://www.ilsole24ore.com/art/stellantis-2023-utili-record-186-miliardi-11percento-AFwsaEjC> |  |
| 2024-02-13 | „Acc“ akumuliatorių įmonė savo akcininkų „Stellantis“, „Mercedes-Benz“ ir „Total“ finansinio įnašo dėka surinko 4,4 milijardo eurų elektromobilių akumuliatorių gamyklų Prancūzijoje, Vokietijoje ir Italijoje statyboms. | <https://motori.ilmessaggero.it/economia/acc_raccoglie_oltre_4_mld_per_costruire_batterie_elettriche_in_francia_germania_e_italia_finanziamenti_anche_per_termoli-7930979.html> |  |
| 2024-02-08/11 | 2024 m. gegužės 8–11 dienomis „Fiera Milano“ Italijoje vyks tarptautinė paroda *Transpotec Logitec* skirta transporto ir logistikos plėtrai, kurioje ypatingas dėmesys skiriamas Europai, Viduržemio jūros baseinui ir Balkanams. | <https://www.transpotec.com/?j=556486&sfmc_sub=55041721&l=61_HTML&u=6123060&mid=510000368&jb=3> |  |
| 2024-02-08 | „Wizz Air” Romoje atidarys naują pilotų mokymo centrą (netoli Fiumičino oro uosto). Pilotų mokymo centre bus įrengti trys pilni skrydžio treniruokliai, kuriuose per metus periodiškai numatoma mokyti daugiau kaip 4800 pilotų. Aviacijos bendrovių pilotų mokymui skirtos patalpos užima 2500 kv.m. plotą, o bendra investicijų suma siekia 38 mln. eurų. Atidarymas numatytas 2024 m. gegužę. | <https://www.trasporti-italia.com/aereo/compagnie/wizz-air-nuovo-centro-formazione-piloti-roma-offerte-lavoro/127324/> |  |
| 2024-02-08 | Triesto uoste vyksta svarbios permainos ir pokyčiai. Neseniai buvo pasirašytas programinis susitarimas dėl buvusios Servolos geležies gamyklos teritorijos, kuri yra labai svarbi VIII prieplaukai įrengti, apsaugos ir pertvarkymo. Pastaroji bus suprojektuota priimti didelius laivus ir iki 2040 m. padidinti uosto krovą iki 1,4 mln. Teu. Triestas taps pirmuoju Italijos uostu, kuris valdys uosto geležinkelio infrastruktūrą, taip padidindamas efektyvumą ir intermodalumą. *Ansfisa* (Nacionalinė geležinkelių, kelių ir greitkelių infrastruktūros saugos agentūra) suteikė įgaliojimus valdyti geležinkelių infrastruktūrą oro uoste. | <https://www.ilsole24ore.com/art/grandi-manovre-porto-trieste-via-riconversione-industriale-dell-ex-acciaieria-e-scalo-gestira-treni-AFo3JodC> |  |
| 2024-02-07 | „Poste Italiane“ pradeda teikti „PosteGoFresh“ - pirmąją šviežio maisto pristatymo paslaugą šaldytuvuose. Šią šaldytuvais į namus pristatomo maisto pristatymo paslaugą teiks „MLK Fresh“, bendra antrinės įmonės „MLK Deliveries“ ir „Mazzocco srl“ įmonė. | <https://www.trasportoeuropa.it/notizie/logistica/poste-italiane-entra-nella-logistica-frigo-con-italtrans/#:~:text=Poste%20Italiane%20entra%20nella%20consegna,la%20joint%2Dventure%20Mlk%20Fresh.> |  |
| 2024-02-04 | Prancūzijos Vyriausybė, kuri yra ir „Stellantis“, ir „Renault“ akcininkė, norėtų, kad abi grupės susijungtų ir taip konsoliduotų šalies pramonę, kuri susiduria su vis aršesne DE ir ypač CH konkurencija. Kai kurie kai kurie finansų rinkos šaltiniai teigė, kad susijungimas taip pat užkirstų kelią galimam Italijos Vyriausybės atėjimui į „Stellantis“ arba jį labai apsunkintų. Tačiau kol kas tai tik hipotezė. | <https://auto.everyeye.it/notizie/stellantis-punta-fondersi-renault-notizia-bomba-mette-rischio-italia-697697.html> |  |
| **Bendra ekonominė informacija** | | | |
| 2024-02-29 | Preliminariais *Istat* duomenimis, vasario mėn. infliacija išliko nepakitusi ir sudarė 0,8 proc.. Vartotojų kainų augimo tempo stabilizavimąsi daugiausia lėmė sumažėjusi maisto produktų, neperdirbtų ir perdirbtų prekių kainų tendencija. Bazinė infliacija sudarė +2,4 proc. (praėjusį mėnesį buvo +2,7 proc.). | <https://www.istat.it/it/archivio/293510> |  |
| 2024-02-22 | Milano politechnikos instituto duomenimis per pastaruosius penkerius metus skaitmeninių mokėjimų skaičius IT padvigubėjo. 2 iš 3 mokėjimai, jaunesnių nei 25 metų amžiaus žmonių atliekami naudojantis išmaniaisiais telefonais. | <https://www.corriere.it/economia/finanza/cards/pagamenti-digitali-raddoppiati-in-5-anni-nel-2026-il-sorpasso-sul-contante/1_principale.shtml> |  |
| 2024-02-21 | ES Komisijos vertinimu, IT yra šalis, kurioje pasiekta daugiausiai *Pnrr* [atkūrimo plano] tarpinių tikslų ir galutinių uždavinių - 178 rezultatai, palyginti su 527 įsipareigojimais. Antroje vietoje yra Ispanija | <https://www.ilmessaggero.it/speciali/quieuropa/l_italia_ha_raggiunto_178_traguardi_e_obiettivi_del_pnrr_su_527_e_il_primo_paese_nell_ue-7949773.html> |  |
| 2024-02-21 | *Inps* duomenimis, pensijų atotrūkis tarp lyčių išlieka 40 proc., nes daug moterų karjeros metu nutraukia sutartis ir dirba su pertraukomis.Skirtumas tarp vyrų ir moterų darbo užmokesčio vyrauja visose amžiaus grupėse. Moterų darbo užmokestis visuose lygmenyse, įskaitant ir vadovių, yra mažesnis. | <https://www.repubblica.it/economia/2024/02/21/news/divario_genere_inps_donne_pensioni_lavoro-422177432/> |  |
| 2024-02-20 | *Įmonių ir Made in Italy* ministro A. Urso dekretu bendrovei „Acciaierie di Italia S.p.A.“ nedelsiant pradėta taikyti nepaprastoji administravimo procedūra. G. Quaranta paskirtas ypatingu komisaru. Dekretas priimtas po praėjusių metų vasario 18 d. prašymo, kuriuo viešoji *AdI* akcininkė *Invitalia*, turinti 38 proc. akcijų, kreipėsi į ministeriją, prašydama nedelsiant pradėti bendrovės *Acciaierie d'Italia S.p.A.* nepaprastąją administravimo procedūrą pagal 2024 m. sausio 18 d. dekreto-įstatymo Nr. 4 1 straipsnį. „Acciaierie d'Italia S.p.A.“ perduodama vyriausybės paskirtiems įgaliotiniams. Taip baigiamas 2018 m. prasidėjęs "ArcelorMittal" dalyvavimas „AdI“ veikloje." | <https://www.ilsole24ore.com/art/ex-ilva-mimit-quaranta-nuovo-commissario-straordinario-AFuQCymC> |  |
| 2024-02-19 | IT ūkininkai surengė kelias protesto akcijas įvairiuose miestuose, įskaitant Romą. Demonstracijos susijusios su didėjančiomis degalų kainomis, Europos politika, sunkumais įsigyjant žaliavas ir žemės mokesčiais. Dalyviai reikalauja ginti itališkus produktus ir remti žemės ūkio sektorių. | <https://www.ilsole24ore.com/art/martedi-corteo-300-trattori-roma-AFw7VIlC> |  |
| 2024-02-17 | Benzino ir dyzelino kaina sparčiai auga, ypač Pietų Italijoje Kai kuriose IT degalinėse benzino kaina viršijo 2,5 eurų už litrą, ypač įprastame tinkle, o ne tik greitkeliuose. Pasak „ Assoutenti“ (Vartotojų gynybos asociacija), didelės degalų kainos, gali lemti kelių transportu gabenamų prekių infliacijos padidėjimą. | <https://www.ilsole24ore.com/art/benzina-e-gasolio-stelle-sud-italia-oltre-25-euro-litro-AFkey7kC> |  |
| 2024-02-17 | Sausros problemą IT apsunkina prasta vandens infrastruktūra, kuri yra viena seniausių Europoje: 60 proc. vandens infrastruktūros yra ištiesta daugiau nei prieš 30 metų, 25 proc. - 50 metų senumo. IT Europos atžvilgiu yra viena iš daugiausiai vandens (42 proc.) prarandančių šalių. | <https://www.ilsole24ore.com/art/acqua-sprecata-infrastrutture-idriche-italiane-le-piu-vecchie-d-europa-25percento-ha-piu-50-anni-AFNkcCiC> |  |
| 2024-02-15 | Pasibaigus nepaprastajai situacijai (2022 m. kovo 31 d.), nuotolinis darbas nebėra priemonė, užtikrinanti darbuotojo sveikatos ir saugos sąlygų laikymąsi. Tad žlugo bandymai pratęsti nuotolinio darbo laikotarpio terminą *Milleproroghe* dekrete: privačiame sektoriuje terminas išlieka iki kovo 31 d. šią teisę į lankstesnį darbą turi privačiame sektoriuje dirbantys ir vaikus iki 14 metų auginantys tėvai bei labiau pažeidžiami darbuotojai (jei turi gydytojo pažymą). Dekreto nepratęsimąs yra susijęs su finansavimo stoka. | <https://www.ilsole24ore.com/art/smart-working-niente-nuova-proroga-privato-scadenza-resta-31-marzo-AF3cOqiC?refresh_ce&nof> |  |
| 2024-02-13 | IT darbuotojai uždirba 8 tūkstančiais eurų mažiau nei vokiečių darbuotojai. 2021–2023 metais kainos padidėjo 15 proc., nominalus atlyginimas – 6 proc., todėl realus atlyginimas sumažėjo 9 proc. Euro zonoje užimtumas išaugo, o realus valandinis atlyginimas sumažėjo. | <https://www.lastampa.it/economia/2024/02/13/news/bankitalia_il_lavoro_ce_ma_stipendi_mai_cosi_bassi-14066010/> |  |
| 2024-02-13 | 2023 metais IT užsidarė 823 bankų skyriai: be filialų liko daugiau nei 3300 savivaldybių. Pirmosios SVV observatorijos (l’Osservatorio First Cisl) duomenimis, savo gyvenamojoje savivaldybėje banko paslaugų negali gauti 4 mln. ir 373 tūkst. žmonių, o tai yra 362 tūkst. daugiau nei prieš metus. Didžiausias nuosmukis buvo Markės, Abrucų ir Lombardijos regionuose. | <https://www.ilsole24ore.com/art/banche-2023-chiuse-823-filiali-piu-3300-comuni-rimasti-senza-AFp8xkhC> |  |
| 2024-02-10 | IT smarkiai vėluojama diegti spartųjį internetą, nors tam skiriamos viešosios ir Europos lėšos. Pagal du pagrindinius planus, kurių vienas pradėtas įgyvendinti 2016 m., o kitas - 2021 m., atsiliekama nuo nustatytų tikslų. Padėtį apsunkina ir tai, jog IT duomenų bazėse neegzistuoja daugelis planuojamų aprėpties gatvių adresų, operatoriai skundžiasi sunkumais ieškant specializuotų darbuotojų, o vyriausybė stengiasi racionalizuoti procesus ir skatinti paklausą. | <https://www.repubblica.it/economia/diritti-e-consumi/diritti-consumatori/2024/02/10/news/internet_veloce_litalia_indietro_nei_piani_per_la_banda_larga_rete_a_meta_e_pochissimi_abbonati-422103073/> |  |
| 2024-02-09 | Pramonės gamyba 2023 metais sumažėjo 2,5 proc. Tai pirmasis metinis nuosmukis po Covid laikotarpio. | <https://www.ilsole24ore.com/art/produzione-industriale-dicembre-11percento-mese-21percento-anno-AFP0zBfC?refresh_ce&nof> |  |
| 2024-02-09 | *INPS* atlikta analizė rodo, kad, nepaisant 2023 m. įvestos 103 kvotos, ankstyvo išėjimo į pensiją pradinis amžius viešajame sektoriuje išliko stabilus - 62,3 metų, amatininkų vidutinis ankstyvosios pensijos pradžios amžius sumažėjo iki 61,3 metų, o prekybininkų - išliko stabilus 62,1 metų. Kituose sektoriuose didelių pokyčių nebuvo. | <https://www.ilsole24ore.com/art/pensioni-anche-quota-103-non-sale-l-eta-effettiva-assegni-anticipati-AFoAiheC?refresh_ce> |  |
| 2024-02-09 | 2023 m. pramonės gamyba sumažėjo 2,5 proc., palyginti su 2022 m., kuriai įtakos turėjo silpna tiek vidaus tiek užsienio paklausa. | <https://www.ilsole24ore.com/art/produzione-industriale-dicembre-11percento-mese-21percento-anno-AFP0zBfC> |  |
| 2024-02-05 | *EBPO* patvirtino IT augimo įverčius. Remiantis paskelbtomis ekonominėmis prognozėmis, 2024 m. IT BVP augs 0,7 proc., o 2025 m. - 1,2 proc.. Infliacija nuo 5,9 proc. 2023 m. turėtų sumažėti iki 1,8 proc. 2024 m. ir 2,2 proc. 2025 m. | <https://www.repubblica.it/economia/2024/02/05/news/ocse_stime_italia_pil_mondiale-422060283/> |  |
| 2024-02-01 | Preliminariais *Istat* duomenimis, infliacija sausio mėn. IT netikėtai vėl padidėjoo 0,3 proc. (lyginant su gruodžio mėn. buvo 0,2 proc.), o per metus - 0,8 proc. (gruodžio mėn. - +0,6 proc.). | <https://www.ilfattoquotidiano.it/in-edicola/articoli/2024/02/02/inflazione-a-gennaio-in-rialzo-in-italia-08/7430785/> |  |

Parengė:

Komercinjos atašė Laura Šerėnienė,tel. +39 0683661833, el. p. laura.sereniene@urm.lt

1. MTEPI - moksliniai tyrimai, eksperimentinė plėtra ir inovacijos [↑](#footnote-ref-1)